User:Stefan441/Адам Рејнер

Адам Рејнер бил роден во Грац, Австрија некаде во 1899 година. Родителите на Рејнер не биле ниту високи, ниту ниски за периодот. Татко му бил висок 1,72 метри а неговата мајка 1,62 метри. Тој имал и брат кој бил висок колку таткото. Тоа не било случајот и со Адам.

Поради неговиот обид за влез во армијата кога имал 18 за да учествува во ПСВ, во тој период Адам бил висок само 1,22 метри. Потоа, на 19 години се обидел да влезе повторно и тогаш бил висок 1,27 метри. И првиот и вториот пат бил одбиен бидејќи бил премногу низок и слаб. За споредба, најголемата висина за сметање на една личност дека е џуџе е 1,47 метри.

Додека бил низок, според медицинскиот извештај, имал исклучително големи стапала за неговата висина, со големина на чевли од 43 на само 18 години. Според Рејнер, додека наполнил 21 година, се’ уште се сметал за џуџе, но чевлите му биле со големина од 53. Иако стапалата му растеле, тој останувал речиси исто висок. Тогаш, се случило нешто многу чудно. Адам започнал да расте пак, но многу брзо. Она што на почетокот било благослов за нискиот Адам, наскоро се претворило во клетва. Од неговиот 21 роденден до 32-от, Рејнер пораснал од 1,40 метри до 2,18 метри.

Во тој период тој ослепел на десното око и видот на другото му бил оштетен. Освен тоа, останал глув на левото уво. По медицински преглед од двајца доктори, било откриено дека причината за растењето била тумор на хипофизата, што ги објаснувало висината и слепилото. За да го решат проблемот, докторите го отстраниле туморот, но Адам продолжил да расте, иако побавно. Во текот на последните 19 години од животот, Рејнер продолжил да расте, умирајќи на 51-годишна возраст на висина од 2,34 метри. Тој е единствената личност која официјално бил и џуџе и џин.